CELEX: 62020CA0373
Language: lt
Date: 2021-10-14 00:00:00
Title: Byla C-373/20: 2021 m. spalio 14 d. Teisingumo Teismo (septintoji kolegija) sprendimas byloje (Wojewódzki Sąd Administracyjny w Szczecinie (Lenkija) prašymas priimti prejudicinį sprendimą) A.M. / Dyrektor Z. Oddziału Regionalnego Agencji Restrukturyzacji i Modernizacji Rolnictwa (Prašymas priimti prejudicinį sprendimą – Žemės ūkis – Bendra žemės ūkio politika – Tiesioginės paramos schemos – Bendrosios taisyklės – Bendrosios išmokos schema – Reglamentas (EB) Nr. 1120/2009 – 2 straipsnio c punktas – Sąvoka „daugiametės ganyklos“ – Sėjomaina – Periodiškai vykstantis natūralus pievų ir ganyklų, esančių specialioje gamtos apsaugos teritorijoje, užliejimas)

2021 12 13   
            
            
               LT
            
            
               Europos Sąjungos oficialusis leidinys
            
            
               C 502/10
            
         
      2021 m. spalio 14 d. Teisingumo Teismo (septintoji kolegija) sprendimas byloje (Wojewódzki Sąd Administracyjny w Szczecinie (Lenkija) prašymas priimti prejudicinį sprendimą) A.M. / Dyrektor Z. Oddziału Regionalnego Agencji Restrukturyzacji i Modernizacji Rolnictwa
      
      (Byla C-373/20) (1)
      
      (Prašymas priimti prejudicinį sprendimą - Žemės ūkis - Bendra žemės ūkio politika - Tiesioginės paramos schemos - Bendrosios taisyklės - Bendrosios išmokos schema - Reglamentas (EB) Nr. 1120/2009 - 2 straipsnio c punktas - Sąvoka „daugiametės ganyklos“ - Sėjomaina - Periodiškai vykstantis natūralus pievų ir ganyklų, esančių specialioje gamtos apsaugos teritorijoje, užliejimas)
      (2021/C 502/14)
      Proceso kalba: lenkų
      
         Prašymą priimti prejudicinį sprendimą pateikęs teismas
      
      
         Wojewódzki Sąd Administracyjny w Szczecinie
      
      
         Šalys pagrindinėje byloje
      
      
         Pareiškėjas: A.M.
      
         Atsakovas: Dyrektor Z. Oddziału Regionalnego Agencji Restrukturyzacji i Modernizacji Rolnictwa
      
      
         Rezoliucinė dalis
      
      2009 m. spalio 29 d. Komisijos reglamento (EB) Nr. 1120/2009, kuriuo nustatomos išsamios Tarybos reglamento (EB) Nr. 73/2009, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams, III antraštinėje dalyje numatytos bendrosios išmokos schemos taikymo taisyklės, 2 straipsnio c punktą reikia aiškinti taip: sąvoka „daugiametės ganyklos“, kaip ji suprantama pagal šią nuostatą, apima specialios apsaugos teritorijoje esančias pievas ar ganyklas, kurios periodiškai natūraliai apsemiamos vandeniu arba užliejamos, nes toks apsėmimas vandeniu arba užliejimas tuose žemės plotuose nelemia „sėjomainos“, kaip ji suprantama pagal minėtą nuostatą.
      
         (1)  OL C 423, 2020 12 7.